Torsdag rullede sagen mod fire mænd fra Brønderslev-egnen igen. Alle fire er sigtede for at have haft anden kønslig omgang med en nu 11-årig pige. Alle fire nægter sig skyldige, men retten valgte at forlænge varetægtsfængslingen. Alle fire har kæret den kendelse. Der er tale om en 78-årig mand, der er oldefar til pigen, en 46-årig, der er fætter til pigens far, og et homoseksuelt par på hhv. 29 og 31 år. Kun den 46-årige er sigtet for at have haft samleje med pigen. Han og de andre er desuden sigtet for at have gjort sig skyldig i grove seksuelle krænkelser mod pigen, hvor der blandt andet også har været en hund indblandet. Torsdag kom der desuden yderligere sigtelser frem mod oldefaren. Ifølge anklageren har han desuden forgrebet sig mod pigens lillebror, som han skulle have haft samleje med.
Fire mænd var igen i dag for retten i misbrugssagen fra Brønderslev. For alle fire blev varetægtsfængslingen forlænge.